เรื่องร้องเรียน: วันจันทร์ที่ 10 ก.ค. 2566 น้องชายเดินบน R-walk แล้วพื้นลื่นมากจนทำให้ลื่นล้ม บาดเจ็บที่ข้อมือ สะโพก และเอว ทำให้ต้องไปรักษาที่โรงพยาบาล และหยุดงาน 7 วัน จึงต้องการแจ้งให้หน่วยงานที่เกี่ยวข้องทราบถึงอันตรายในการสัญจรบริเวณนั้น ว่าอาจเกิดอุบัติเหตุที่รุนแรงกว่านี้กับผู้อื่นได้ ควรปรับปรุงแก้ไขเร่งด่วน นอกจากนี้ หลังบาดเจ็บ น้องชายต้องนั่งรถเข็นเพื่อไปโรงพยาบาล แต่ทางลงไม่มีลิฟต์ ต้องลงจากรถเข็นและประคองเดินลงบันได ซึ่งทำให้เจ็บมากขึ้น อยากให้มีมาตรการครอบคลุมตรงนี้ด้วยค่ะ
การดำเนินการของเจ้าหน้าที่: สำนักการจราจรและขนส่ง มีหนังสือประสาน บริษัท ระบบขนส่งมวลชนกรุงเทพ จำกัด (มหาชน) ในฐานะผู้รับสัญญาสัมปทานฯ เพื่อดำเนินการตรวจสอบความปลอดภัยให้กับผู้ใช้บริการ และพิจารณาเยียวยาผู้ได้รับบาดเจ็บจากการใช้บริการ รายละเอียดตามเอกสารที่แนบ และขออภัยในความไม่สะดวกครับ
ความเห็นของผู้แจ้ง: ขอบคุณที่ใส่ใจในปัญหาที่บางคนอาจมองว่าเล็กน้อย แต่เรามองเห็นถึงอันตรายว่าอาจเกิดความเสียหายรุนแรงกับบางคนได้ค่ะ อย่างไรก็ดี ระยะเวลาในการแก้ปัญหาค่อนข้างล่าช้า (แต่อาจจะเร็วกว่าช่องทางอื่นๆ แล้วก็ได้ค่ะ) ตอนนี้น้องชายได้รับการรักษาแล้ว ได้ทำการกายภาพบำบัด แต่ก็ยังไม่หายดี 100% ยังคงต้องรักษาตัวด้วยยาอย่างต่อเนื่อง และยังต้องไปทำงานตามปกติ  สุดท้ายนี้ หากสามารถแจ้งความคืบหน้าว่าทางระบบขนส่งมวลชนดังกล่าวมีการตอบกลับหรือ take action อย่างไร จะดีมากเลยค่ะ  ขอบคุณค่ะ
พื้นที่: แขวงลุมพินี เขตปทุมวัน กรุงเทพมหานคร